recursal/SuperWikiNEXT-32B huggingface dataset:
ডিএক্সএন লোগে
**ডিএক্সএন** মালয়েশিয়া ভিত্তিক একটি মাল্টিলেভেল মার্কেটিং কোম্পানি। এটি দাতুক ড. লিম সিও জিন কর্তৃক ১৯৯৩ সালে প্রতিষ্ঠিত হয়। ডিএক্সএন গনোদেরমা বা লিংজি মাশরুম ধারণকারী ডায়েটারি সাপ্লিমেন্ট, উত্পাদন এবং বাজারজাত করে। ডিএক্সএনের পণ্যগুলি ইউরোপ ও এশিয়ার কিছু দেশে তার অনুমোদিত সংস্থা দাইহসান, লিমিটেড এবং ড্যাক্সেন দ্বারা বিপণন করা হয়। বাংলাদেশে কোম্পানিটির বিরুদ্ধে প্রতারণার ঘটনার সাথে জড়িত থাকার ও টাকা নিয়ে পালিয়ে যাওয়ার অভিযোগ রয়েছে।

সমালোচনা
--------

২০১৭-১৮ সালে বাংলাদেশে যে সকল এমএলএম কোম্পানি ফুড সাপ্লিমেন্ট বিক্রির নামে মানুষের কাছ থেকে কোটি কোটি টাকা হাতিয়ে নিয়ে পালিয়েছে তার মধ্যে ডিএক্সএন অন্যতম।

২০১৬ সালের ৪ ফেব্রুয়ারি অবৈধ, নিম্নমানের ও অনুমোদনহীন ওষুধ আমদানি ও বিক্রয়ের দায়ে ভ্রাম্যমাণ আদালত ঢাকার বারিধারায় ডিএক্সএন ফার্মাসিউটিক্যালসকে দুই লাখ টাকা জরিমানা করে। এছাড়া সেসময় ঔষধ প্রশাসন অধিদপ্তরের অনুমতি ছাড়া নিম্নমানের, ভেজাল ও অনুমোদনবিহীন ওষুধ আমদানী ও বাজারজাত করায় ডিএক্সএন ফার্মাসিউটিক্যাল কোম্পানীর ১০ লাখ টাকার ঔষধ জব্দ করা হয় এবং এসব ঔষধের কোনো বৈধ কাগজপত্র দেখাতে না পারায় কোম্পানীটির ব্যবস্থাপক সজল চক্রবর্তীকে ২ লাখ টাকা জরিমানা ও অনাদায়ে আরো ৩ মাসের বিনাশ্রম কারাদন্ড প্রদান করা হয়। গণমাধ্যমের ইসলামী আলেমগণ এই কোম্পানিকে এমএলএম তথা ডিরেক্ট মার্কেটিং পদ্ধতি অনুসরণ করার জন্য ধর্মীয়ভাবে অবৈধ হিসেবে ঘোষণা করেছেন।

আরও দেখুন
---------

* তিয়ানশি

তথ্যসূত্র
---------

1. 1 2  শেখ, রহিম (২৮ সেপ্টেম্বর ২০১৯)। "হাজার কোটি টাকা হাতিয়ে নিয়ে দুুুই বছরে লাপাত্তা ২ ডজন কোম্পানি"। *দৈনিক জনকন্ঠ*। সংগ্রহের তারিখ ২৮ জুন ২০২২।
2. ↑  "ডিএক্সএন ফার্মাসিউটিক্যালসকে দুই লাখ টাকা জরিমানা"। *বাংলা ট্রিবিউন*। ৪ ফেব্রুয়ারি ২০১৬। ১৮ জুলাই ২০২২ তারিখে মূল থেকে আর্কাইভ করা। সংগ্রহের তারিখ ২৮ জুন ২০২২।
3. ↑  "ডিএক্সএন ফার্মেসীর ১০ লাখ টাকার ওষুধ জব্দ"। *www.bd24live.com*। ৫ ফেব্রুয়ারি ২০১৬। সংগ্রহের তারিখ ২৮ জুন ২০২২।
4. ↑  আত তাহরিক, মাসিক। "প্রশ্ন (৩/৪০৩) : মালয়েশিয়া ভিত্তিক ডিএক্সএন কোম্পানী যে ব্যবসা করছে তার বৈধতা সম্পর্কে জানতে চাই"। *মাসিক আত-তাহরীক । ধর্ম, সমাজ ও সাহিত্য বিষয়ক গবেষণা পত্রিকা*। সংগ্রহের তারিখ ২৮ জুন ২০২২।
5. ↑  "তথ্য বহুল মতামত আসলো, DXN ব্যবসা পদ্ধতির"। *www.mevtimes.com*। ৮ আগস্ট ২০২১। ২৯ জুন ২০২২ তারিখে মূল থেকে আর্কাইভ করা। সংগ্রহের তারিখ ২৮ জুন ২০২২।

বহিঃসংযোগ
---------

* DXN ওয়েবসাইট
আরও দেখুন: নুরুল ইসলাম (দ্ব্যর্থতা নিরসন)

অধ্যাপক **মাওলানা নুরুল ইসলাম** একজন বাংলাদেশি শিক্ষাবিদ, ব্যবসায়ী ও রাজনৈতিক ব্যক্তিত্ব। তিনি বাংলাদেশের স্বাধীনতা আন্দোলনের চট্টগ্রাম অঞ্চলের অন্যতম সংগঠক ছিলেন। তিনি চট্টগ্রাম সরকারি সিটি কলেজের প্রথম শিক্ষক ছিলেন। এছাড়াও তিনি ৬০ এর দশকের গণতন্ত্র আন্দোলন ও স্বায়ত্তশাসনের ব্যপারে গুরুত্বপূর্ণ ভূমিকা রেখেছেন। তিনি সেই সময়ে কলকাতা মাদ্রাসা থেকে ১ম স্থান দখল করে স্বর্ণপদক লাভ করেছিলেন।

জন্ম ও পরিচয়
-------------

নুরুল ইসলাম ১৯২০ সালের ২০ জানুয়ারি চট্টগ্রাম জেলার চান্দগাঁও সাবান ঘাটার মৌলভি বংশে জন্মগ্রহন করেন। তার পিতার নাম আতাউল্লাহ, এবং দাদার নাম মওলানা আজিজুর রহমান, প্রপিতামহের নাম মাওলানা আছদ আলী, ইনারা চট্টগ্রামের বিশিষ্ট আলেম ছিলেন। এই মৌলভি বংশকে চট্টগ্রামের সিদ্ধ প্রান-পুরুষের বংশ মনে করা হতো।

শিক্ষাজীবন
----------

নুরুল ইসলাম প্রাথমিক শিক্ষা শেষ করে আলিম শ্রেণীতে দারুল উলুম আলিয়া মাদ্রাসা চট্টগ্রামে ভর্তি হন। এই মাদ্রাসা থেকে আলিম ও ফাজিল পাশ করেন। মাদ্রাসা পড়ার পাশাপাশি চট্টগ্রাম সরকারি মুসলিম হাইস্কুল থেকে মেট্রিক ও চট্টগ্রাম কলেজ থেকে ইন্টারমিডিয়েট পাশ করেন। এরপর তিনি ইসলামি উচ্চ শিক্ষার জন্য কলকাতা আলিয়া মাদ্রাসায় ভর্তি হোন, এই মাদ্রাসায় তিনি ১ম শ্রেণীতে ১ম স্থান দখল করে স্বর্ণপদক লাভ করে কামিল পাশ করেন। এরপর তিনি ঢাকা বিশ্ববিদ্যালয়ে ভর্তি হন, এখানে আরবি বিভাগ থেকে অনার্স ও ইসলামের ইতিহাস বিভাগ থেকে মাস্টার্স সম্পন্ন করেন।

কর্মজীবন
--------

পড়াশোনা শেষ করে তিনি চট্টগ্রাম সরকারি সিটি কলেজে (তৎকালীন চট্টগ্রাম নাইট কলেজে) শিক্ষক হিসাবে যোগদান করেন। তিনি এই কলেজের প্রথম শিক্ষক ছিলেন। তিনি এই কলেজে আরবি ও ইসলামের ইতিহাস বিষয় পড়াতেন। তিনি আজীবন এই কলেজে অধ্যাপনা করেছেন। এছাড়াও তিনি চন্দনপুরা দারুল উলুম মাদ্রাসা ও চান্দগাঁও এনএমসি হাইস্কুলের সাধারণ সম্পাদক ছিলেন। তিনি চট্টগ্রাম জেলা আওয়ামীলীগের কার্যকরি পরিষদের সদস্য ছিলেন।

১৯৭১ সালে মুক্তিযুদ্ধ চলাকালীন রাজাকার বাহিনী তার বাসা আটক করে তাকে ধরে নিয়ে যায়। প্রথমবার তাকে ছেড়ে দিলেও ২য় বার তাকে আবার পাকিস্তানি সেনাবাহিনী আটক করে চট্টগ্রাম সার্কিট হাউসে নিয়ে যাওয়া হয়। সেখানে তাকে জিজ্ঞাসাবাদ, শারীরিক ও মানসিক নির্যাতন করা হয়েছিলো।

মৃত্যু
------

নুরুল ইসলাম ১৯৮১ সালের ১৯ অক্টোবর মৃত্যুবরণ করেন।

তথ্যসূত্র
---------

1. ↑  চৌধুরী, নাসিরুদ্দিন (২০২২-০১-১৯)। "অধ্যাপক নুরুল ইসলাম বিস্মৃত আওয়ামী লীগ নেতা"। *দৈনিক আজাদী* (ইংরেজি ভাষায়)। সংগ্রহের তারিখ ২০২২-০৯-০৮।
**মোহাম্মদ নুরুল হক মানিক** (মৃত্যু: ১৪ জুন ২০২০; **নুরুল হক** নামে সুপরিচিত) একজন বাংলাদেশী পেশাদার ফুটবল খেলোয়াড় এবং ম্যানেজার ছিলেন। তার ১৩ বছরের খেলোয়াড়ি জীবনের অধিকাংশ সময় ঢাকা মোহামেডানের হয়ে একজন মধ্যমাঠের খেলোয়াড় হিসেবে খেলেছিলেন।

১৯৮৫–৮৬ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৮৮ সালে তিনি ফকিরেরপুলে যোগদান করেছিলেন। ফকিরেরপুলে মাত্র ১ মৌসুম অতিবাহিত করার পর ব্রাদার্স ইউনিয়নের সাথে চুক্তি স্বাক্ষর করেছিলেন। সর্বশেষ ১৯৯৪–৯৫ মৌসুমে, তিনি ব্রাদার্স ইউনিয়ন হতে ঢাকা মোহামেডানে যোগদান করেছিলেন; ঢাকা মোহামেডানের হয়ে ৪ মৌসুম খেলার পর তিনি অবসর গ্রহণ করেছিলেন। ১৯৮৭ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছিলেন।

প্রারম্ভিক জীবন
---------------

মোহাম্মদ নুরুল হক মানিক বাংলাদেশের চাঁদপুরের মতলব উত্তরে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। তার বাবার নাম একেএম মোজাম্মেল হক, যিনি গণপূর্ত অধিদফতরের হিসাবরক্ষক ছিলেন। তার বাবার চাকরিসূত্রে মানিক তার পরিবারের সাথে ঢাকায় স্থানান্তরিত হয়েছিলেন। তার পিতার মাধ্যমেই তিনি ফুটবল খেলার সাথে সম্পৃক্ত হয়েছিলেন।

আন্তর্জাতিক ফুটবল
-----------------

১৯৮৭ সালে, মানিক আন্তর্জাতিক ফুটবলে বাংলাদেশের হয়ে অভিষেক করেছিলেন। ১৯৯৭ সালের ৩১শে মার্চ তারিখে মানিক বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সৌদি আরবের জেদ্দার প্রিন্স আব্দুল্লাহ আল ফয়সাল স্টেডিয়ামে অনুষ্ঠিত মালয়েশিয়ার বিরুদ্ধে উক্ত ম্যাচে বাংলাদেশ ১–০ গোলের ব্যবধানে পরাজিত হয়েছিল, ম্যাচটিতে তিনি পূর্ণ ৯০ মিনিট খেলেছিলেন।

ব্যক্তিগত জীবন
--------------

২০২০ সালের ১৪ই জুন তারিখে, বাংলাদেশের ঢাকায় করোনাভাইরাসে আক্রান্ত হয়ে তিনি মৃত্যুবরণ করেছেন।

তথ্যসূত্র
---------

1. ↑  "চলে গেলেন মাঝমাঠের সেই নুরুল হক মানিকও"। *প্রথম আলো*। সংগ্রহের তারিখ ২০২০-০৬-১৪।
2. ↑  "করোনাতেই মারা গেছেন সাবেক ফুটবলার নুরুল হক মানিক"। *jagonews24.com* (ইংরেজি ভাষায়)। সংগ্রহের তারিখ ২০২০-০৬-১৪।
3. ↑  "চলে গেলেন সাবেক ফুটবলার নুরুল হক মানিক"। *The Daily Star Bangla*। ২০২০-০৬-১৪। সংগ্রহের তারিখ ২০২০-০৬-১৪।

বহিঃসংযোগ
---------

* ন্যাশনাল-ফুটবল-টিমস.কমে নুরুল হক মানিক (ইংরেজি) উইকিউপাত্তে এটি সম্পাদনা করুন
ভিডিও গেম জয়স্টিকের অংশ: **১.** স্টিক, **২.** ভিত্তি, **৩.** ট্রিগার, **৪.** বাড়তি বাটন, **৫.** অটোফায়ার সুইচ, **৬.** থ্রটল, **৭.** হ্যাট সুইচ (পিওভি হ্যাট), **৮.** সাকশন কাপ
একটি জয়স্টিক হল একটি ইনপুট ডিভাইস যাতে একটি স্টিক বা লাঠি সদৃশ বস্তু যন্ত্রের উপরিভাগে বসানো থাকে যা দিয়ে বিভিন্ন কোন বা অভিমুখে এর দ্বারা নিয়ন্ত্রিত কোন যন্ত্রকে পরিচালনা করা যায়। জয়স্টিককে নিয়ন্ত্রক কলাম নামেও ডাকা হয় যা প্রায় সমস্ত সামরিক ও বেসামরিক বিমানের ককপিটে ব্যবহার করা হয়। এগুলো পাশ্ব স্টিক বা কেন্দ্রীয় স্টিক হিসেবে ব্যবহৃত হয়। এগুলোর আবার কিছু বাড়তি সুইচ থাকে যা বিমান পরিচালনায় সহায়তা করে থাকে।

জয়স্টিক প্রায়শই ভিডিও গেম নিয়ন্ত্রণ ও পরিচালনায় ব্যবহৃত হয় এবং সাধারণত এক বা একাধিক চাপ দেয়া যায় এমন বাটন হিসেবে থাকে। এই সব বাটনে চাপ দিলে কি ফলাফল হবে তা কম্পিউটার বুঝতে পারে। এই জয়স্টিকের অন্য একটি জনপ্রিয় রূপ হল আধুনিক ভিডিও গেম কনসোলে ব্যবহৃত এ্যানালগ স্টিক। জয়স্টিক অনেক যন্ত্রে ব্যবহৃত হয় যেমন ক্রেন, ট্রাক, জলের তলার মানুষবিহিন যানবাহন, হুইলচেয়ার, নিরাপত্তা ক্যামেরা এবং ঘাস কাটার যন্ত্র ইত্যাদি। মোবাইল ফোনে জয়স্টিকের ক্ষুদ্রতম সংস্করন দেখা যায়।

আরো দেখুন
---------

* Aircraft flight control system
* The Arcade (joystick)
* Flight simulator
* গেম কন্ট্রোলার
* গেমপ্যাড
* Gravis PC GamePad
* কিম্পসটন জয়স্টিক
* টিএসি-২
* Yoke (aircraft)

তথ্যসূত্র
---------


উইকিমিডিয়া কমন্সে **জয়স্টিক** সংক্রান্ত মিডিয়া রয়েছে।

টেমপ্লেট:FOLDOC

| * দে
* স
প্রাথমিক কম্পিউটার যন্ত্রাংশসামগ্রী |
| --- |
| তথ্য-উপাত্ত প্রবিষ্টকরণ যন্ত্রকৌশল | 
* কীবোর্ড
* ইমেজ স্ক্যানার
* মাইক্রোফোন
* পয়েন্টিং ডিভাইস
	+ গ্রাফিক্স ট্যাবলেট
	+ জয়স্টিক
	+ লাইট পেন
	+ মাউস
		- অপটিক্যাল মাউস
	+ পয়েন্টিং স্টিক
	+ টাচপ্যাড
	+ স্পর্শসংবেদী পর্দা
	+ ট্র্যাকবল
* ‎ওয়েবক্যাম
	+ সফটক্যাম
* রিফ্রেশেবল ব্রাই পর্দা

 |
| তথ্য-উপাত্ত বহির্গতকারী যন্ত্রকৌশল | 
* মনিটর
* রিফ্রেশেবল ব্রাই ডিসপ্লে
* প্রিন্টার
* স্পিকার
* প্লটার
* স্পর্শসংবেদী পর্দা

 |
| অপসারণযোগ্য ডাটা স্টোরেজ | 
* অপটিক্যাল ডিস্ক ড্রাইভ
	+ সিডি-আরডব্লিউ
	+ ডিভিডি+আরডব্লিউ
	+ বিডি-আর
* ডিস্ক প্যাক
* ফ্লপি ডিস্ক
* মেমোরি কার্ড
* ইউএসবি ফ্ল্যাশ ড্রাইভ

 |
| কম্পিউটার কেস | 
* কেন্দ্রীয় প্রক্রিয়াজাতকরণ ইউনিট (সিপিইউ)
* হার্ড ডিস্ক / এসএসডি / এসএসএইচডি
* মাদারবোর্ড
* নেটওয়ার্ক ইন্টারফেস কন্ট্রোলার
* পাওয়ার সাপ্লাই(কম্পিউটার)
* র‌্যান্ডম অ্যাক্সেস মেমোরি (র‍্যাম)
* সাউন্ড কার্ড
* ভিডিও কার্ড

 |
| ডাটা পোর্ট | 
* ইথারনেট
* ফায়ারওয়্যার
* প্যারালাল পোর্ট
* সিরিয়াল পোর্ট
* ইউনিভার্সাল সিরিয়াল বাস (ইউএসবি)
* অডিও জ্যাক

 |
**গণ্ডভেরুণ্ড** (সংস্কৃত: गण्डभेरुण्ड, আক্ষরিক অর্থে: ভয়ঙ্কর বীর) বা **ভেরুণ্ড** ( সংস্কৃত: भेरुण्ड, আক্ষরিক অর্থে: *ভয়ঙ্কর*) হল হিন্দু পুরাণে একটি দুই মাথাওয়ালা পাখি, যাকে অপরিসীম জাদুকরী শক্তির অধিকারী বলে বিশ্বাস করা হয়।  পরবর্তীকালে বৈষ্ণব পরম্পরা এটিকে শরভ-র সাথে যুদ্ধ করার জন্য বিষ্ণুর একটি রূপ বলে ধরে নেয় ( শৈব ঐতিহ্যে, শরভ হল বিষ্ণুর নৃসিংহ অবতারকে শান্ত করার জন্য জন্ম নেওয়া শিবের একটি রূপ)।

চিত্রণ
------

পাখিটিকে সাধারণত তার নখর এবং চঞ্চুতে হাতি ধরার মতো চিত্রিত করা হয়, যা তার অপরিমেয় শক্তি প্রদর্শন করে। মাদুরাইতে প্রাপ্ত একটি মুদ্রা [কাসু]-এ দেখানো হয়েছে যে একটি সাপকে সে তার ঠোঁটে ধরে আছে।  সমস্ত দ্বিমাত্রিক চিত্রগুলি দ্বিমুখী ঈগলের মতো একটি প্রতিসম চিত্র দেখায় যখন অন্যান্য চিত্রগুলি একটি ময়ূরের মতো লম্বা লেজের পালক দেখায়৷ বেলুর, কর্ণাটকের চেন্নাকেশব মন্দির, গণ্ডভেরুণ্ডকে দুটি মুখমণ্ডলবিশিষ্ট পাখি হিসাবে "ধ্বংসের শৃঙ্খল" এর একটি দৃশ্য খোদাই করা হয়েছে যার ফলে মহাবিশ্ব ধ্বংস হয়।  গণ্ডভেরুণ্ডকে পরবর্তীতে বিষ্ণুর চতুর্থ অবতার নরসিংহ দ্বারা নেওয়া একটি গৌণ রূপ হিসেবে চিহ্নিত করা হয়। এটি বেশ কয়েকটি হিন্দু ধর্মগ্রন্থ দ্বারা উল্লেখ করা হয়েছে।

তথ্যসূত্র
---------

1. ↑  www.wisdomlib.org (২০১৭-০১-২২)। "Gandabherunda, Gaṇḍabheruṇḍa: 4 definitions"। *www.wisdomlib.org* (ইংরেজি ভাষায়)। সংগ্রহের তারিখ ২০২২-০৯-২৫।
2. ↑  Ganesh Coins of Tamilnadu, 13.48
3. ↑  "Kamat's Potpourri: Amma's Column - Gandaberunda- The Two Headed Bird"। ২০১৪-০২-০২। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০২০-০১-২৩।
4. ↑  *The Vedanta Kesari* (ইংরেজি ভাষায়)। Sri Ramakrishna Math.। ফেব্রুয়ারি ১৯৬৭। পৃষ্ঠা 446। *The Vedanta Kesari*. Sri Ramakrishna Math. February 1967. p. 446.
অন্য ব্যবহারের জন্য নুরুল ইসলাম (দ্ব্যর্থতা নিরসন) দেখুন।

**মোঃ নূরুল ইসলাম‌** ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক *বাংলাদেশ ব্যাংকের* তৃতীয় গভর্নর।

পারিবারিক পরিচিতি
-----------------

ইউনিয়নঃ বিদ্যানন্দপুর,
উপজেলাঃ মেহেন্দিগঞ্জ,
জেলাঃ বরিশাল।

শিক্ষা জীবন
-----------

কর্ম জীবন
---------

নূরুল ইসলাম ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর তৃতীয় গভর্নর; এ. কে. নাজিরউদ্দীন আহমেদ দায়িত্ব ত্যাগের পর তিনি ১৯৭৬ সালের ১৩ জুলাই গভর্নর হিসাবে দায়িত্ব লাভ করেন এবং দীর্ঘ ১১ বছর দায়িত্ব পালনের পর ১৯৮৭ সালের ১২ এপ্রিল পর্যন্ত এই পদে অধিষ্টিত থাকেন।

এম নুরুল ইসলাম পেশাগত সততার অনন্য দৃষ্টান্ত স্থাপনের মাধ্যমে দেশের ব্যাংক ব্যবস্থার উন্নয়নে স্মরণীয় ভূমিকা রেখেছেন। বাংলাদেশ ব্যাংকের গভর্নর হিসেবে সবচেয়ে দীর্ঘ সময় দায়িত্ব পালনের রেকর্ডটি তার। আর্থিক খাতের নীতিনির্ধারক হিসেবে দেশে পোশাক শিল্পের বিকাশেও বড় ভূমিকা রেখেছেন তিনি।

রচনাবলী
-------

পুরস্কার ও সম্মননা
------------------

আরও দেখুন
---------

* বাংলাদেশ ব্যাংক
* বাংলাদেশ ব্যাংকের গভর্নরদের তালিকা

তথ্যসূত্র
---------

1. ↑  "Governors of BB"। *www.bb.org.bd*। সংগ্রহের তারিখ ২০২০-০৩-১৮।

বহি:সংযোগ
---------

| * দে
* স
বাংলাদেশ ব্যাংকের গভর্নরদের তালিকা |
| --- |
| 
* এ. এন. এম. হামিদুল্লাহ্‌ (১৯৭২-১৯৭৪)
* এ. কে. নাজিরউদ্দীন আহমেদ (১৯৭৪-১৯৭৬)
* মোঃ নূরুল ইসলাম (১৯৭৬-১৯৮৭)
* শেগুফতা বখ্‌ত চৌধুরী (১৯৮৭-১৯৯২)
* মোঃ খোরশেদ আলম (১৯৯২-১৯৯৬)
* লুৎফর রহমান সরকার (১৯৯৬-১৯৯৮)
* ড. মোহাম্মদ ফরাসউদ্দিন (১৯৯৮-২০০১)
* ড. ফখরুদ্দীন আহমদ (২০০১-২০০৫)
* ড. সালেহউদ্দিন আহমেদ (২০০৫-২০০৯)
* ড. আতিউর রহমান (২০০৯-২০১৬)
* ফজলে কবির (২০১৬- বর্তমান)

 |  |
**শুঁটকি ভর্তা** একধরনের ভর্তা জাতীয় খাবার যার প্রধান উপাদান শুঁটকি মাছ। বাংলাদেশ এবং ভারতের পশ্চিম বঙ্গের বাঙালিদের মধ্যে শুঁটকি ভর্তা খুবই জনপ্রিয়। প্রাথমিকভাবে সমুদ্র উপকূলবর্তী মানুষের মধ্যে শুটকি মাছ খাওয়া প্রচলিত হলেও এটা এখন সমগ্র অঞ্চলেই ব্যপ্তি পেয়েছে।

উপকরণ
-----

শুঁটকি মাছ, তেল, পেঁয়াজ, শুকনো অথবা কাঁচা মরিচ, লবণ। যদিও ব্যক্তি পছন্দ ভেদে এর সংগে অন্যান্য উপকরণ যেমন ধনিয়া পাতা, বিট লবণ ইত্যাদি ব্যবহার করা হয়।

প্রক্রিয়া
----------

অঞ্চল বা বাড়ি ভেদে শুটকি ভর্তার স্বাদ আলাদা হয়। এটা উপকরণ সমূহের তারতম্য কিংবা বাবুর্চির দক্ষতা ও নিপুনতার উপর নির্ভর করে। সব ধরনের শুটকি দিয়ে ভর্তা করা যায় তবে তুলনামূলক ভাবে নরম এবং ছোট মাছের শুটকি দিয়ে সহজে ভর্তা তৈরী করা যায়। প্রথমে মাছগুলো পানিতে ধুয়ে তেলে ভেজে নেওয়া হয়। অতঃপর পাটায় বেটে শুকনো মাছের গুড়ো বা পেস্ট তৈরী করা হয়। এর সংগে পরিমান মত লবণ, পেঁয়াজ, ভাজা শুকনো মরিচ অথবা কাঁচা মরিচ সরিষার তেল দিয়ে মাখানো হয়।

শুটকি ভর্তা গরম ভাতের সংগে খাওয়া হয়।

ঐতিহ্যে
-------

বাংলাদেশে শুঁটকি ভর্তা খাওয়ার সুদীর্ঘকালের ইতিহাস রয়েছে। বাংলা নববর্ষের প্রথম দিনে পহেলা বৈশাখকে উৎযাপন করতে ঘটা করে পান্তা ভাত ও ইলিশ মাছ ভাজা খাওয়া হয় এবং এর সাথে অনুষঙ্গ হিসেবে থাকে শুঁটকি মাছ ভর্তা।

তথ্যসূত্র
---------

1. ↑

| * দে
* স
 ভর্তা |
| --- |
| মাংসভিত্তিক | 
* খাসির মগজ
* গরুর মাংস
* গরুর মগজ
* মুরগির মাংস
* কবুতরের মাংস

 |  |
| মাছভিত্তিক | 
* ইলিশ মাছ
* টাকি মাছ
* চিংড়িমাছ
* চাঁদা মাছ
* ফলি মাছ
* ইলিশ মাছের মাথা
* চেউয়া মাছের মাথা
* মাশরুম
* হাঁসের ডিম
* পুঁটিমাছ
* কাইক্কামাছ
* রূপচাঁদা
* ডিম
* রুই মাছের ডিম
* ছুরিমাছ
* বেলেমাছ
* ডিমের কুসুম
* চিংড়ির মাথা

 |
| শুঁটকিমাছভিত্তিক | 
* কাঁচকি
* চিংড়ি
* চ্যাঁপা
* চাঁদা
* লইট্যা
* কাঁচামরিচ চ্যাঁপা
* শুকনামরিচে চ্যাঁপা
* ধনেপাতায় চ্যাঁপা
* বাগার দিয়ে চ্যাঁপা
* রূপচাঁদা

 |
| সবজিভিত্তিক | 
* আলু
* ডাল
* ডাঁটাশাক
* কালিজিরা
* কুমড়ো খোসা
* কাঁঠাল বিচি
* কাঁচকলা
* করলা
* কচু
* কচুশাক
* কলার থোড়
* কাঁচামরিচ
* থানকুনি
* রসুন
* ঢেঁড়স
* তিল
* পেঁয়াজ
* পটল
* পাটশাক
* বরবটি
* ধনেপাতা
* বেগুন
* বাদাম
* লাউখোসা
* লাউপাতা
* সরিষা
* সিম
* সজিনাপাতা
* শুকনা মরিচ
* খেসারী ডাল
* তরমুজ খোসা
* তরমুজ বীজ
* ধুন্দল
* মিষ্টিকুমড়া বীজ
* ধনেপাতায় তেঁতুল
* পেঁপে
* চালকুমড়া খোসা
* চিচিঙ্গা
* টমেটো
* পটল খোসা
* কাজুবাদাম
* এঁচোড়
* ডিম কাঁচকলা
* ধনেপাতা ডিম
* তিশি
* পুঁইশাক
* ছোলা

 |
**রাল্ফ আর্চিবল্ড লিগল** (ইংরেজি: Ralph Legall; জন্ম: ১ ডিসেম্বর, ১৯২৫ - মৃত্যু: ২০০৩) বার্বাডোসের সেন্ট মাইকেল এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন **রাল্ফ লিগল**।

প্রথম-শ্রেণীর ক্রিকেট
---------------------

১৯৪৬-৪৭ মৌসুম থেকে ১৯৫৭-৫৮ মৌসুম পর্যন্ত রাল্ফ লিগলের প্রথম-শ্রেণীর খেলোয়াড়ী জীবন চলমান ছিল। এ পর্যায়ে ত্রিনিদাদের পক্ষে উইকেট-রক্ষক হিসেবে খেলেছেন। এরপর, ১৯৬০ সালে ল্যাঙ্কাশায়ারে লীগে চার্চ দলের পক্ষে খেলেছেন তিনি।

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন রাল্ফ লিগল। ৭ ফেব্রুয়ারি, ১৯৫৩ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ১৯৫৩ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।

ব্যক্তিগত জীবন
--------------

ক্রিকেট খেলার পাশাপাশি টেনিস খেলায়ও দক্ষ ছিলেন তিনি। দুইজন টেস্ট ক্রিকেটারের একজন হিসেবে ডেভিস কাপে খেলার সৌভাগ্য লাভ করেন। বাদ-বাকি আরেকজন হচ্ছেন কোটার রামস্বামী। এছাড়াও, কেনিয়ার আসিফ করিম এ প্রতিযোগিতায় অংশ নিয়েছেন।

৭৭ বছর বয়সে দেহাবসান ঘটে তার। রাল্ফ লিগলের মৃত্যু অজ্ঞাত রয়ে গেছে। বেশ কিছু প্রতিবেদনে তার মৃত্যু ২০০৩ সালে টরেন্টো, নিউইয়র্ক কিংবা ত্রিনিদাদের কথা উল্লেখ করা হয়েছে।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ২৭ সেপ্টেম্বর ২০১৯।

আরও দেখুন
---------

* রল্ফ গ্র্যান্ট
* লেসলি ওয়ালকট
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রাল্ফ লিগল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রাল্ফ লিগল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মো ইউ সান** (জন্ম: ১১ জুলাই, ১৯৯১) হচ্ছেন মায়ানমারের একজন চলচ্চিত্র অভিনেত্রী এবং বিজ্ঞাপন মডেল। একই সাথে তিনি একজন ফ্যাশন মডেল। তিনি মায়ানমারের একজন ঐতিহ্যবাহী নর্তকী হিসাবে কাজ করেন। তিনি অন্যান্য শিল্পীদের সঙ্গে কিছু অ্যালবামের উৎপাদনে তার নিজের কণ্ঠে গান পরিবেশন করেছেন।

প্রারম্ভিক জীবন
---------------

মো ইউ সান ১৯৯১ সালের ১১ জুলাই মায়ানমারের ইয়াঙ্গুনে জন্মগ্রহণ করেন। তিনি মায়ানমারের মেজরের দ্বিতীয় বছরে যোগ দিয়েছিলেন।

ক্যারিয়ার
----------

মো ইউ সান উচ্চ মাধ্যমিকের ছাত্রী হওয়ার পর থেকেই একজন অভিনেত্রী হতে চেয়েছিলেন। ২০০৭ সালে তিনি হাই স্কুল হতে শিক্ষা সম্পন্ন করার পর, "মিস নাউ হাউ", "মিস এঞ্জেল" এবং মিস মো ইয়ান"-এর মতো বেশ কয়েকটি সুন্দরী প্রতিযোগিতায় অংশগ্রহণ করেন, কিন্তু কোনটিই তিনি জয়লাভ করতে সক্ষম হননি। তবুও এগুলো তাকে একজন বিজ্ঞাপন মডেল এবং অভিনেত্রী হয়ে উঠতে বিপুলভাবে সাহায্য করেছে। ২০০৭ সাল থেকে বর্তমান পর্যন্ত, তিনি প্রায় ৭০ টি ভিডিও / চলচ্চিত্রে অংশগ্রহণ করেছেন এবং বেশ কয়েকটি পত্রিকার প্রচ্ছদে উপস্থিত হয়েছেন। মাই গার্লফ্রেন্ড লাইভস ইন প্যাগোডা চলচ্চিত্রের জন্য তিনি একাডেমী পুরস্কারের একটি বিভাগে মনোনীত হয়েছিলেন, কিন্তু অবশেষে তিনি তা জয়লাভ করতে পারেননি। বর্তমানে তিনি একটি দাতব্য প্রতিষ্ঠানের জন্য রাখা 'রোজ আনিয়েন্ট'-এর মধ্যে 'রোজ' গ্রুপের সঙ্গে মায়ানমারের ঐতিহ্যবাহী নর্তকী হিসাবে সক্রিয়ভাবে অংশগ্রহণ করে যাচ্ছেন।

ব্যক্তিগত জীবন
--------------

মো ইউ সান অভিনয় এবং মডেলিংয়ের পাশাপাশি গান গাইতেও বেশ পছন্দ করেন। তিনি ২০১৬ সালে সোয়াম থু মো নামক এক ভদ্রলোকের সাথে বিবাহ বন্ধনে আবদ্ধ হন।

২০১৭ সালে ২১ আগস্ট তারিখে, মো ইউ সান এক ছেলে সন্তানের জন্ম দেন।

দাতব্য কাজ
----------

মো ইউ সান "হেন সি গোন সানসেট রিট্রিট সেন্টার অফ ওল্ড পার্সন এন্ড ফিল্ম ইতিহাস মিউজিয়াম অফ মায়ানমার ফিল্ম এসোসিয়েশন"-এর জন্য ৩০০,০০০ কায়াট ($৪০০) দান করেন। মো ইউ সান ৪ ডিসেম্বর, ২০১১ তারিখে ছাত্রছাত্রীদের জন্য "পয়াই টি ও ফাউন্ডেশন ফান্ড রাইজিং কনসার্ট"-এর এক অনুষ্ঠানে অংশ নেন। তিনি ফাউন্ডেশনের জন্য তার শিল্পী ফি প্রদান করেন। তিনি "উই লাভ মো ইউ" নামে ভক্তদের জন্য এক সভার আয়োজন করেন এবং সেখানে তিনি রক্ত দিয়ে রক্তদান কর্মসূচী শুরু করেন। অতঃপর তিনি 'রোজ' গ্রুপে যোগ দিয়েছিলেন এবং অনেক দাতব্য প্রতিষ্ঠান প্রতিষ্ঠা করেছেন।

পুরস্কার
--------

* মিস ফেভারেট (২০০৭)
* মিস শয়ে মিঙ্গালার সনে তয়ে (২০০৭)
* মিস এঞ্জেল অর ডিমন (২০০৭)
* মিস নাউ হাউ (২০০৭)
* মিস নাউ হাউ পপুলার (২০০৭)
* মিস মো ইয়ান (২০০৭)

তথ্যসূত্র
---------

1. ↑  Beautiful Model World Moe Yu San Profile  ওয়েব্যাক মেশিনে আর্কাইভকৃত ৭ অক্টোবর ২০১১ তারিখে
2. 1 2  MYMC Moe Yu San Interview  ওয়েব্যাক মেশিনে আর্কাইভকৃত ৯ জুন ২০১৩ তারিখে
3. ↑  Myanmar Celebrity Moe Yu San Birthday donation  ওয়েব্যাক মেশিনে আর্কাইভকৃত ১১ ডিসেম্বর ২০১১ তারিখে
4. ↑  BM World Pyay Ti Oo Foundation Fund Raising Concert  ওয়েব্যাক মেশিনে আর্কাইভকৃত ৩০ জুন ২০১৫ তারিখে
**ফকির আলমগীর** (২১ ফেব্রুয়ারি ১৯৫০ – ২৩ জুলাই ২০২১) ছিলেন বাংলাদেশের একজন প্রখ্যাত সঙ্গীতশিল্পী। গণসঙ্গীত ও দেশীয় পপ সঙ্গীতে তার ব্যাপক অবদান রয়েছে। তিনি ঋষিজ শিল্পী গোষ্ঠীর প্রতিষ্ঠাতা। ১৯৯৯ সালে তিনি বাংলাদেশ সরকার কর্তৃক একুশে পদকে ভূষিত হন।

জন্ম ও কৈশোর
------------

ফকির আলমগীর ১৯৫০ সালের ২১ ফেব্রুয়ারি ফরিদপুরের ভাঙ্গা থানার কালামৃধা গ্রামে জন্মগ্রহণ করেন। তার পিতা মরহুম মোঃ হাচেন উদ্দিন ফকির (ইন্তেকাল: ২৩ এপ্রিল,১৯৮৯ ইং), মরহুমা মা বেগম হাবিবুন্নেছা (ইন্তেকাল:৩ নভেম্বর,১৯৯৯ ইং)। ফকির আলমগীর কালামৃধা গোবিন্দ হাই স্কুল থেকে ১৯৬৬ মাধ্যমিক পরীক্ষায় উত্তীর্ণ হয়ে জগন্নাথ কলেজে ভর্তি হন।

শিক্ষা ও কর্মজীবন
-----------------

জগন্নাথ কলেজ থেকে স্নাতক ডিগ্রী নিয়ে পরবর্তী পর্যায়ে ঢাকা বিশ্ববিদ্যালয় থেকে সাংবাদিকতায় এমএ পাস করেন। ১৯৬৬ সালে পূর্ব পাকিস্তান ছাত্র ইউনিয়নের (বর্তমানে বাংলাদেশ ছাত্র ইউনিয়ন) সদস্য হিসেবে ছাত্র রাজনীতিতে প্রবেশ করেন। এরই ধারাবাহিকতায় ক্রান্তি শিল্পী গোষ্ঠী ও গণশিল্পী গোষ্ঠীর সদস্য হিসেবে ষাটের দশকে বিভিন্ন আন্দোলন সংগ্রামের মধ্য দিয়ে সঙ্গীত বলয়ে প্রবেশ করেন। ’৬৯-এর গণঅভ্যুত্থানে এক বিশেষ ভূমিকা পালন করেন। ১৯৭১-এর মুক্তিযুদ্ধে শিল্পী একজন শব্দ সৈনিক হিসেবে স্বাধীন বাংলা বেতার কেন্দ্রে যোগ দেন।

উল্লেখযোগ্য গান
---------------

* ও সখিনা গেছোস কিনা ভুইলা আমারে
* নাম তার ছিল জন হেনরি
* মায়ের একধার দুধের দাম

বই
--

আলমগীর একজন লেখকও ছিলেন। তিনি ১৯৮৪ সালে তার প্রথম বই *চেনা চায়না* প্রকাশ করেন। তার পরবর্তী দু'টি বইয়ের নাম ছিল *মুক্তিযুদ্ধের স্মৃতি বিজয়ের গান* এবং *গণ সংগীতের অতীত ও বর্তমান*। ২০১৩ সালে তিনি ৩টি বই প্রকাশ করেন - *অমর কথা*, *যারা আছে হৃদয় পটে* এবং *স্মৃতি আলাপনে মুক্তিযুদ্ধ*। তিনি মোট নয়টি বই রচনা করেছেন।

* আবহমান বাংলার লোকসংগীত (২০২০)

পুরস্কার
--------

* একুশে পদক
* ভাসানী পদক
* সিকোয়েন্স সম্মাননা পদক

মৃত্যু
------

২৩ জুলাই ২০২১ খ্রিস্টাব্দে ৭১ বছর বয়সে ফকির আলমগীর মৃত্যু বরণ করেন। ১৪ জুলাই ২০২১ খ্রিস্টাব্দে তার করোনাভাইরাসের সংক্রমণ ধরা পরে। শ্বাসকষ্ট বাড়তে থাকলে পরদিন তাকে হাসপাতালে ভর্তি করা হয়। ফুসফুস সংক্রমণের পাশাপাশি রক্তে সংক্রমণ ছড়িয়ে পড়ে। ২৩ জুলাই রাত সাড়ে ৯টার দিকে তিনি হার্ট অ্যাটাকে মৃত্যুবরণ করেন।

তথ্যসূত্র
---------

1. ↑  প্রতিবেদক, নিজস্ব (২৩ জুলাই ২০২১)। "ফকির আলমগীর মারা গেছেন"। *প্রথম আলো*। সংগ্রহের তারিখ ২৩ জুলাই ২০২১।
2. ↑  "একুশে পদকপ্রাপ্ত সুধীবৃন্দ"। সংগ্রহের তারিখ জুলাই ২৪, ২০২১।
3. ↑  ফকির আলমগীরের জন্মদিন আজ, দৈনিক জনকণ্ঠ
4. ↑  "আজ সকাল থেকে মেলার দুয়ার খোলা"। ৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২০।
5. ↑  প্রতিবেদক, নিজস্ব (২৪ জুলাই ২০২১)। "চলে গেলেন গণসংগীত শিল্পী ফকির আলমগীর"। *বাংলাদর্পণ*। ২৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২১।

বহিঃসংযোগ
---------

* উইকিমিডিয়া কমন্সে ফকির আলমগীর সম্পর্কিত মিডিয়া দেখুন।


| * দে
* স
একুশে পদক বিজয়ী ১৯৯৯ |
| --- |
| ভাষা ও সাহিত্য | 
* হাসান আজিজুল হক

 |  |
| শিল্পকলা | 
* হুসনা বানু খানম (সঙ্গীত)
* ফকির আলমগীর (সঙ্গীত)
* মনিরুল ইসলাম ( চিত্রকলা)
* আলী যাকের (নাট্যকলা)
* আলতামাস আহমেদ (নৃত্যকলা)
* সৈয়দ হাসান ইমাম (চলচ্চিত্র)
* সুভাষ দত্ত (চলচ্চিত্র)

 |
| সাংবাদিকতা | 
* এ বি এম মূসা
* কে জি মুস্তফা

 |
| 
একুশে পদক বিজয়ী
১৯৯৪
১৯৯৫
১৯৯৬
১৯৯৭
১৯৯৮
**১৯৯৯** 
২০০০
২০০১
২০০২
২০০৩
২০০৪
 |
মানচিত্রে হাডসন প্রণালী   নুনাভুত  গ্রিনল্যান্ড  কেবেক  নিউফাউন্ডল্যান্ড ও ল্যাব্রাডর  ম্যানিটোবা  অন্টারিও
**হাডসন প্রণালী** (ইংরেজি: Hudson Strait) কানাডাতে অবস্থিত একটি সমুদ্রপ্রণালী যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে। প্রণালীটির উত্তরে বাফিন দ্বীপ বা নুনাভুত দ্বীপ এবং দক্ষিণে কানাডার কেবেক প্রদেশের উনগাভা উপদ্বীপ অবস্থিত। প্রণালীটি প্রায় ৮০০ কিলোমিটার দীর্ঘ এবং ৬৫-২৪০ কিলোমিটার প্রশস্ত। এর সর্বোচ্চ গভীরতা ৯৪২ মিটার। প্রণালীটির পশ্চিম প্রবেশপথে স্যালিসবারি ও নটিঙাম দ্বীপগুলি এবং পূর্ব প্রবেশপথে এজেল ও রেজোলিউশান দ্বীপগুলি অবস্থিত। পূর্ব প্রবেশপথটি রেজোলিউশান দ্বীপ ও চিডলি অন্তরীপের মধ্যে অবস্থিত।

হাডসন প্রণালীটি কেবল গ্রীষ্মকালের শেষভাগ ও শরৎকালের প্রথমভাগে নৌপরিবহনের উপযোগী থাকে, তবে বরফ-ভাঙা জাহাজের মাধ্যমে প্রায় সারা বছরই এখানে জাহাজ চলাচলের পথ তৈরি করা হয়। ১৫১৭ সালে ভেনিসের নাবিক সেবাস্তিয়ান কাবোতো প্রণালীটি আবিষ্কার করেন। ১৫৭৮ সালে ইংরেজ অভিযাত্রী স্যার মার্টিন ফ্রোবিশার প্রণালীটিতে আংশিক অভিযান চালান। ১৬১০ সালে ইংরেজ অভিযাত্রী হেনরি হাডসন "ডিস্কভারি" নামের জাহাজে করে প্রণালীটি সম্পূর্ণ ঘুরে দেখেন ও এর একটি মানচিত্র অঙ্কন করেন। শীঘ্রই এটি হাডসন বে কোম্পানির জাহাজগুলির প্রধান জলপথ হিসেবে ব্যবহৃত হওয়া শুরু করে।

তথ্যসূত্র
---------

1. ↑  "Limits of Oceans and Seas, 3rd edition" (পিডিএফ)। International Hydrographic Organization। ১৯৫৩। ৮ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১০।

| * দে
* স
বিশ্বের প্রধান সামুদ্রিক প্রণালীসমূহের তালিকা |
| --- |
| আফ্রিকা | 
* মোজাম্বিক প্রণালী
* তিরান প্রণালী
* জাঞ্জিবার প্রণালী

 |
| উত্তর ও দক্ষিণআমেরিকা | 
* ফ্লোরিডা প্রণালী
* ইউকাতান প্রণালী
* মোনা প্রণালী
* জামাইকা প্রণালী
* ডেভিস প্রণালী
* হাডসন প্রণালী
* ডেনমার্ক প্রণালী
* নেরিস প্রণালী
* বেল আইল প্রণালী
* বেরিং প্রণালী
* ম্যাজেলান প্রণালী

 |
| এশিয়া | 
* বাব এল মান্দেব
* হরমুজ প্রণালী
* ডানকান প্রণালী
* কোরিয়া প্রণালী
* দশ ডিগ্রি চ্যানেল
* তাইওয়ান প্রণালী
* ছিউংচৌ প্রণালী
* বসফরাস প্রণালী
* দার্দানেল প্রণালী
* বেরিং প্রণালী
* মালাক্কা প্রণালী
* পক প্রণালী
* সুন্দা প্রণালী
* তারতারি প্রণালী
* জিব্রাল্টার প্রণালী
* মাক্কাসসার প্রণালী
* তসুঙ্গারো প্রণালী

 |
| ইউরোপ | 
* বোনিফাসিও প্রণালী
* কর্ফু প্রণালী
* ময়েল প্রণালী
* ওত্রান্তো প্রণালী
* আইরিশ প্রণালী
* মেস্‌সিনা প্রণালী
* ডোভার প্রণালী
* জিব্রাল্টার প্রণালী
* ইংলিশ চ্যানেল

 |
| ওশেনিয়া | 
* বালি প্রণালী
* ব্যাস প্রণালী
* কুক প্রণালী
* কারিমাতা প্রণালী
* সিঙ্গাপুর প্রণালী
* টরেস প্রণালী
* ভিটিয়াজ প্রণালী
* ফোভেক্স প্রণালী

 |
| পূর্ণাঙ্গ তালিকা |
নটর ডেম বিশ্ববিদ্যালয়, যুক্তরাষ্ট্র নিবন্ধের সাথে বিভ্রান্ত হবেন না।
**নটর ডেম** নামধারী অন্যান্য কলেজ ও বিশ্ববিদ্যালয় এর জন্য নটর ডেম (দ্ব্যর্থতা নিরসন) #উচ্চশিক্ষা প্রতিষ্ঠান দেখুন।

**নটর ডেম কলেজ** (ইংরেজি: Notre Dame College), **নটর ডেম কলেজ অব ওহাইও** বা সহজভাবে **এনডিসি** হিসেবেও পরিচিত একটি ক্যাথলিক সহশিক্ষামূলক লিবারেল আর্ট কলেজ যা দক্ষিণ ইউক্লিড, যুক্তরাষ্ট্রে অবস্থিত। ১৯২২ সালে মহিলা কলেজ হিসেবে প্রতিষ্ঠিত হলেও বর্তমানে এখানে ছেলে-মেয়ে উভয়েই পাঠলাভ করে থাকে। ২০০১ সালের জানুয়ারি থেকে এখানে উভয়েরাই পাঠলাভ করা শুরু করে। পাঁচটি একাডেমিক বিভাগের মাধ্যমে নটর ডেম কলেজ ৩০টি মেজর এবং পৃথক অস্নাতক ও স্নাতক ডিগ্রী দিয়ে থাকে। এই প্রাঙ্গনে প্রায় ২, ২৫০ জন শিক্ষার্থী পড়াশোনা করে থাকেন। এই কলেজের ৪৮-একর (১৯.৪ হেক্টর) এর প্রধান একাডেমিক এলাকা এবং দক্ষিণ ইউক্লিডের প্রায় ১০ মাইল (১৬ কিমি) আবাসিক এলাকা।

এই কলেজের সক্রিয় এথলেটিক দল নটর ডেম ফ্যালকনস এর মাধ্যমে এই কলেজ দ্বিতীয় বিভাগে ন্যাশনাল কলেজিয়েট এথলেটিক অ্যাসোসিয়েশন (এনসিএএ) এর সদস্য হয়। নটর ডেম মাউন্টেন ইস্ট কনফারেন্স (এমইসি), এর দ্বিতীয় বিভাগের সদস্য যা ২০১৩-১৪ শিক্ষাবর্ষ থেকে খেলা শুরু করে। এনসিএএ তে অংশ নেয়া ছাড়াও এই কলেজ এনএআইএ তে আমেরিকান মিডইস্ট কনফারেন্সের সদস্য হিসেবে প্রতিযোগিতা করে। অফিশিয়ালভাবে এই প্রতিষ্ঠান ও এথলেটিক এর লোগোর রঙ নীল ও সোনালী হলুদ।

নটর ডেম কলেজের শিক্ষার্থীরা মূলত ওহাইও'র হলেও এখানে প্রায় ৩৮টি প্রদেশ ও ১৯টি দেশের শিক্ষার্থীরা পড়াশোনা করে থাকে। কলেজ এর শিক্ষার্থীদের নানারকমের সহশিক্ষা কার্যক্রমের মধ্যে অংশগ্রহণ করায়। তন্মধ্যে এথলেটিকস, হরর সোসাইটি, ক্লাব এবং বিভিন্ন প্রকার শিক্ষার্থী সংস্থা উল্লেখযোগ্য। এই কলেজের প্রাক্তন শিক্ষার্থীরা দেশের বিভিন্ন পদে যেমন সরকারি পদ, ব্যবসায়, বিজ্ঞান, ঔষধ, শিক্ষা, খেলাধুলা ও বিনোদন এ অধিভুক্ত হয়েছে।

তথ্যসূত্র
---------

1. ↑  "Education"। *notredamecollege.edu*। Notre Dame College। সেপ্টেম্বর ১, ২০১৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১, ২০১৭।
2. ↑  "Notre Dame College of Ohio - Overview"। US News and World Report। ২০১১। সংগ্রহের তারিখ আগস্ট ১৬, ২০১১।
3. ↑  Fall 2016. "Falcon Facts"। Notre Dame College। ২৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।
4. ↑  "New members for 2012-13 could include Association's first Canadian school"। NCAA। জুলাই ১৩, ২০১২। ১ আগস্ট ২০১২ তারিখে মূল থেকে আর্কাইভ করা। সংগ্রহের তারিখ আগস্ট ১, ২০১২।
5. ↑  Rine, Shawn (আগস্ট ২০, ২০১২)। "Cards, Toppers Set To Jump Into New League"। *The Intelligencer & Wheeling News Register*। Wheeling, WV। অক্টোবর ৩, ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ২১, ২০১২।
6. ↑  "Falcon Facts"। Notre Dame College। জুলাই ২৮, ২০১১ তারিখে মূল থেকে আর্কাইভ করা। সংগ্রহের তারিখ আগস্ট ১৬, ২০১১।
7. ↑  "Enrollment"। United States National Center for Education Statistics। Fall ২০০৯। সংগ্রহের তারিখ আগস্ট ১৬, ২০১১।

বহিঃসংযোগ
---------

* নটর ডেম কলেজ - অফিশিয়াল ওয়েবসাইট
* নটর ডেম কলেজ এথলেটিক ওয়েব পৃষ্ঠা
* নটর ডেম কলেজ অনলাইন
**প্রকাশ কর্মকার** (১৯৩৩ - ২০১৪) কলকাতা তথা পশ্চিমবঙ্গ-এর একজন বিশিষ্ট ভারতীয় শিল্পী ছিলেন। তাঁর কাজ ন্যাশনাল গ্যালারি অফ মডার্ন আর্ট, নিউ দিল্লি সহ ভারতজুড়ে বেশ কয়েকটি জাদুঘর এবং গ্যালারির স্থায়ী সংগ্রহে রয়েছে এবং তিনি অসংখ্য পুরস্কারের প্রাপক। কর্মকার তাঁর 'ল্যান্ডস্কেপ' এবং 'ন্যুড' ভিত্তিক শিল্পের জন্য সবচেয়ে বেশি পরিচিত, যেগুলি সাধারণত সাহসী লাইন এবং জটিল টেক্সচার সহ প্রাণবন্ত রঙে আঁকা হয়। তাঁর চিত্রকর্মগুলি ধর্মের রেফারেন্স ছাড়াই প্রকৃতি (সুশৃঙ্খল এবং বিশৃঙ্খল উভয়), জীবন (গ্রামীণ এবং শহুরে উভয়), এবং ফর্ম (নরম থেকে তীক্ষ্ণ) সম্পর্কে তাঁর উপলব্ধি এবং ব্যাখ্যা প্রতিফলিত করে। সোসাইটি অফ কনটেম্পোরারি আর্টিস্ট, কলকাতা, ১৯৬১ এবং কলকাতা পেইন্টার্স গ্রুপের প্রতিষ্ঠাতা সদস্য, তিনি ১৯৫৭ থেকে ১৯৯৯ সালের মধ্যে দশটিরও বেশি মর্যাদাপূর্ণ পুরস্কার পেয়েছেন, যার মধ্যে ১৯৬৮ সালে ললিত কলা একাডেমি জাতীয় পুরস্কার এবং ১৯৯৯ সালে অবনীন্দ্র পুরস্কার রয়েছে। ২০১৪ সালের ২৪ ফেব্রুয়ারিতে এই খ্যাতনামা শিল্পী প্রয়াত হন।

তথ্যসূত্র
---------

1. ↑  "প্রকাশ কর্মকার- দ্য বোহেমিয়ান মাস্টার"। *আর্টশপি (ইংরেজিতে)*।
2. ↑  "প্রকাশ কর্মকার সম্বন্ধে"।  অজানা প্যারামিটার `|1=` উপেক্ষা করা হয়েছে (সাহায্য)
3. ↑  "প্রকাশ কর্মকার, বিশিষ্ট চিত্রশিল্পী, প্রয়াত"। *দ্য টাইমস অব ইন্ডিয়া (ইংরেজিতে)*।
অস্ট্রেলিয়ার মেলবোর্নে রয়্যাল অস্ট্রেলিয়ান কলেজ অফ সার্জনস (RACS) এ সুশ্রুত সংহিতার লেখক এবং সার্জারির জনক সুশ্রুতের (৮০০ BCE) মূর্তি ।
ভারতে আধুনিক প্রমাণ-ভিত্তিক মেডিসিনে স্ট্যান্ডার্ড এন্ট্রি-টু-প্র্যাকটিস ডিগ্রি হল ব্যাচেলর অফ মেডিসিন এবং ব্যাচেলর অফ সার্জারি (এমবিবিএস)। ভারতে চিকিৎসার বিকল্প পদ্ধতি হল আয়ুর্বেদ ( BAMS ), ইউনানি (BUMS), সিদ্ধ (BSMS), হোমিওপ্যাথি (BHMS)। এমবিবিএস (ব্যাচেলর অব মেডিসিন ব্যাচেলর অব সার্জারি) একটি সাড়ে পাঁচ বছরের স্নাতক প্রোগ্রাম সম্পূর্ণ করার পরে অর্জিত একটি প্রশংসাপত্র। পাঠ্যক্রমটি সাধারণ বিজ্ঞানের বিষয়গুলিতে এক বছরের প্রাক-ক্লিনিকাল স্টাডিজ এবং সাড়ে তিন বছরের প্যারাক্লিনিকাল এবং ক্লিনিকাল স্টাডিজে বিভক্ত, তারপরে এক বছরের ক্লিনিকাল ইন্টার্নশিপ। ইন্টার্নশিপ শুরু করার আগে, শিক্ষার্থীদের বেশ কয়েকটি পরীক্ষায় উত্তীর্ণ হতে হয়, যার মধ্যে চূড়ান্ত একটি দুটি অংশে পরিচালিত হয়। চিকিৎসা বিশেষত্বে স্নাতকোত্তর শিক্ষা সাধারণত এমবিবিএস-এর পরে অতিরিক্ত ৩ বছর অধ্যয়ন করে এবং একটি মাস্টার অফ সার্জারি বা ডক্টর অব মেডিসিন (MD) এর পুরস্কার দিয়ে শেষ হয় । দুই বছরের প্রশিক্ষণ কর্মসূচী শেষ হওয়ার পরেও চিকিৎসা বিশেষত্বে স্নাতকোত্তর ডিপ্লোমা প্রদান করা যেতে পারে।

ভারতে বিভিন্ন প্রাচীন চিকিৎসা ব্যবস্থা রয়েছে যা ব্রিটিশ ঔপনিবেশিক শাসনামলে আধুনিক পশ্চিমা ওষুধের প্রবর্তনের পূর্ববর্তী। প্রাচীন ভারতীয় চিকিৎসা পদ্ধতিকে আয়ুর্বেদ (জীবনের বিজ্ঞান) বলা হয় । আয়ুর্বেদ, যোগ, প্রাকৃতিক চিকিৎসা, ইউনানি, সিদ্ধা এবং হোমিওপ্যাথি (একত্রে আয়ুশ হিসাবে উল্লেখ করা হয়) এর মতো সমস্ত ঐতিহ্যবাহী ব্যবস্থা ভারতে, বিশেষ করে গ্রামীণ অঞ্চলে চিকিৎসা সেবার সাধারণ রূপ। যদিও এই ধরনের ওষুধগুলি ভারতের জনস্বাস্থ্য পরিচর্যা ব্যবস্থায় আধুনিক ওষুধ ব্যবস্থার সাথে একটি প্রধান ভূমিকা পালন করে এবং প্রায়শই অনানুষ্ঠানিকভাবে অনুশীলন করা হয়, অনুশীলনকারীদের আনুষ্ঠানিকভাবে দেশের ২৯টি রাজ্যের মেডিকেল কাউন্সিলের একটি দ্বারা লাইসেন্সপ্রাপ্ত বাধ্যতামূলক করা হয়। প্রথাগত সিস্টেমে পেশাগত ডিগ্রী প্রোগ্রাম একইভাবে গঠন করা হয়: প্রশংসাপত্র যেমন, ব্যাচেলর অফ আয়ুর্বেদ, মেডিসিন অ্যান্ড সার্জারি (BAMS), ব্যাচেলর অফ হোমিওপ্যাথিক মেডিসিন অ্যান্ড সার্জারি (BHMS) সাড়ে পাঁচ বছরের স্নাতক প্রোগ্রাম শেষ করার পরে পুরস্কৃত করা হয়। গ্র্যাজুয়েশনের জন্য সাধারণত বার্ষিক পরীক্ষায় উত্তীর্ণ হওয়া এবং শেষ এক বছরের ক্লিনিকাল ইন্টার্নশিপ সম্পন্ন করা প্রয়োজন। চিকিৎসা বিশেষত্বে স্নাতক শিক্ষার জন্য সাধারণত BAMS এবং BHMS-এর পরে আরও তিন বছর অধ্যয়ন করতে হয় এবং মাস্টার অফ আয়ুর্বেদ ( BAMS MD/MS (AYU) ) এবং মাস্টার অফ হোমিওপ্যাথি (BHMS MD(HOMEO)) এর পুরস্কার দিয়ে শেষ হয়। BAMS-এ দুই-বছরের প্রশিক্ষণ কর্মসূচী শেষ হওয়ার পরেও মেডিকেল স্পেশালাইজেশনে স্নাতকোত্তর ডিপ্লোমা দেওয়া হয়।

তথ্যসূত্র
---------

বহিঃসংযোগ
---------

* National Board of Examinations  ওয়েব্যাক মেশিনে আর্কাইভকৃত ৩ জুন ২০২১ তারিখে
**গ্লেন মার্টিন্স** (হিন্দি: ग्लेन मार्टिंस, ইংরেজি: Glan Martins; জন্ম: ১ জুলাই ১৯৯৬) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব 
মোহনবাগান সুপার জায়ান্টস্ ও ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

ভারতীয় ফুটবল ক্লাব সেসার যুব পর্যায়ের হয়ে খেলার মাধ্যমে মার্টিন্স ফুটবল জগতে প্রবেশ করেছেন এবং পরবর্তীকালে স্পোর্টিং গোয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, স্পোর্টিং গোয়ার মূল হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; স্পোর্টিং গোয়ার হয়ে চার মৌসুমে ১৩ ম্যাচে অংশগ্রহণ পর ২০১৯–২০ মৌসুমে তিনি চার্চিল ব্রাদার্সে যোগদান করেছেন। চার্চিল ব্রাদার্সে মাত্র ১ মৌসুম অতিবাহিত করার পর মোহনবাগান সুপার জায়ান্টের সাথে চুক্তি স্বাক্ষর করেছেন, যেখানে তিনি ৭ ম্যাচে অংশগ্রহণ করেছেন। ২০২১–২২ মৌসুমে, তিনি মোহনবাগান সুপার জায়ান্ট হতে ভারতীয় ক্লাব গোয়ায় যোগদান করেছেন। আবার ২০২৩ সালে জানুয়ারি মাসে তিনি পূর্বের ক্লাব কলকাতার সুবিখ্যাত মোহনবাগান সুপার জায়ান্টস্ এ যোগ দেন। বর্তমানে তিনি আই এস এলে এই দলের হয়েই খেলেন।

মার্টিন্স ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

প্রারম্ভিক জীবন
---------------

গ্লেন মার্টিন্স ১৯৯৬ সালের ১লা জুলাই তারিখে ভারতের গোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০২১ সালের ৩রা জুন তারিখে, ২৪ বছর, ১১ মাস ও ২ দিন বয়সে, ডান পায়ে ফুটবল খেলায় পারদর্শী মার্টিন্স কাতারের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি কাতার ০–১ গোলের ব্যবধানে জয়লাভ করেছিল।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ভারত | ২০২১ | ৯ | ০ |
| সর্বমোট | ৯ | ০ |

তথ্যসূত্র
---------

1. ↑  "India vs. Qatar - 3 June 2021"। *Soccerway*। ৩ জুন ২০২১। সংগ্রহের তারিখ ১ অক্টোবর ২০২১।
2. ↑  "India - Qatar, Jun 3, 2021 - World Cup qualification Asia - Match sheet"। *Transfermarkt* (ইংরেজি ভাষায়)। ৩ জুন ২০২১। সংগ্রহের তারিখ ১ অক্টোবর ২০২১।
3. ↑  "Qatar - India 1:0 (WC Qualifiers Asia 2019-2021, 2. Round Group E)"। *worldfootball.net*। ২৭ নভেম্বর ২০২০। সংগ্রহের তারিখ ১ অক্টোবর ২০২১।
4. ↑  Strack-Zimmermann, Benjamin (৩ জুন ২০২১)। "Qatar vs. India (1:0)"। *National Football Teams*। সংগ্রহের তারিখ ১ অক্টোবর ২০২১।

বহিঃসংযোগ
---------

* সকারওয়েতে গ্লেন মার্টিন্স (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে গ্লেন মার্টিন্স (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে গ্লেন মার্টিন্স (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে গ্লেন মার্টিন্স (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে গ্লেন মার্টিন্স (ইংরেজি) উইকিউপাত্তে এটি সম্পাদনা করুন
**স্লিমব্রাউজার** হল অস্টিন, টেক্সাস-ভিত্তিক ফ্ল্যাশপিক, ইনক. কোম্পানির ট্যাবযুক্ত একাধিক-সাইট ওয়েব ব্রাউজার।

এটি পূর্বে মাইক্রোসফট ট্রাইডেন্ট লেআউট ইঞ্জিন ব্যবহার করত। এতে বিল্ট-ইন পপআপ কিলার, স্কিনড উইন্ডো ফ্রেম, ফর্ম ফিলার, সাইট গ্রুপ, কুইক-সার্চ, অটো লগইন, লুকানো সাইট, বিল্ট-ইন কমান্ড এবং স্ক্রিপ্টিং, অনলাইন অনুবাদ, স্ক্রিপ্ট ত্রুটি দমন, কালো তালিকা / সাদা তালিকা ফিল্টারিং, এবং ইউআরএল অ্যালিয়াসসহ অনেক বড় বৈশিষ্ট্যের সংগ্রহকে অন্তর্ভুক্ত করে।

২০১০ সালে মাইক্রোসফট উইন্ডোজের ইউরোপীয় অর্থনৈতিক অঞ্চল ব্যবহারকারীদের জন্য প্রস্তাবিত বারোটি ব্রাউজার বিকল্পের মধ্যে স্লিম ব্রাউজার অন্যতম ছিল।

৬.০ সংস্করণ থেকে স্লিমব্রাউজার স্থায়িত্ব উন্নত করতে এবং ঐতিহ্যগত একক-প্রক্রিয়া ব্রাউজারগুলির সাথে যুক্ত কর্মক্ষমতা সীমাবদ্ধতা দূর করতে একটি বহু-প্রক্রিয়া স্থাপত্য গ্রহণ করেছে। স্লিমব্রাউজার ৬.০১ সংস্করণে একাধিক পরিচয়ের সমর্থনসহ একটি সম্পূর্ণ বৈশিষ্ট্যযুক্ত ফর্ম ফিলার অন্তর্ভুক্ত করেছে।

ডেভেলপমেন্ট একবার পুরোপুরি বন্ধ হয়ে এটি ২০১৯ সালে আবার শুরু হয়। এবার স্লিমব্রাউজার গেকো ইঞ্জিনে পরিবর্তন করে ১০.০ সংস্করণ থেকে থেকে সংস্করণ গণনা করে।

ফ্ল্যাশপিক ক্রস-প্ল্যাটফর্ম ব্রাউজার **স্লিমজেট** তৈরি করেছে যা ক্রোমিয়াম ব্যবহার করে তৈরি। **স্লিমবোট** ওয়েবকিট ব্যবহার করেছে, কিন্তু আর সমর্থিত নয়।

তথ্যসূত্র
---------

1. ↑  Browser News
2. ↑  BBC, Microsoft offers browser choices to Europeans, 1 March 2010
3. ↑  "What is the difference between Slimjet, SlimBrowser and SlimBoat?"। *slimjet.com*। সংগ্রহের তারিখ ২৯ মে ২০১৫।

বহিঃসংযোগ
---------

* প্রাতিষ্ঠানিক ওয়েবসাইট

টেমপ্লেট:Web browsers
**বিজয়রাঘবগড় রাজ্য**  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজয়রাঘবগড় শহরটি বর্তমানে মধ্যপ্রদেশ রাজ্যে কাটনি জেলায় অবস্থিত। ১৮৫৭ খ্রিস্টাব্দে সিপাহী বিদ্রোহের সময়ে রাজ্যটি ব্রিটিশবিরোধী কাজে যুক্ত থাকার দরুন বিদ্রোহদমনের পরে এটি ব্রিটিশ ভারতের অন্তর্ভুক্ত হয় ও দেশীয় রাজ্যের মর্যাদা লুপ্ত হয়৷

ইতিহাস
------

১৮২৬ খ্রিস্টাব্দ অবধি বিজয়রাঘবগড় রাজ্যটি বাঘেলখণ্ডের মৈহার নামে অপর একটি রাজ্যের অংশ ছিলো৷ ঐ বছরই ব্রিটিশ সরকার বিজয়রাঘবগড়ের সামন্তরাজাকে রাজ্যসনদ প্রেরণ করলে মৈহার ভেঙে নতুন রাজ্যের প্রতিষ্ঠা হয়৷ ১৮৫৭ খ্রিস্টাব্দে রাজ্যটির দ্বিতীয় শাসক সুর্যু প্রসাদের সময় রাজাও তার সৈন্যদল সিপাহী বিদ্রোহে ব্রিটিশদের বিরোধীতা করলে বিদ্রোহ দমনকালে ব্রিটিশ সরকার রাজ্যটিকে দখল করেন৷ ফলে প্রতিষ্ঠার মাত্র কিছু দিনের মধ্যে রাজ্যটি ব্রিটিশ সাম্রাজ্যের অন্তর্ভুক্ত হয়ে যায়৷ ১৮৫৮ খ্রিস্টাব্দে স্বত্ববিলোপ নীতির দুরাচারী ও অসমর্থ রাজার অজুহাতে বিজয়রাঘবগড় রাজ্যটির রাজপদ বিলুপ্ত করে ব্রিটিশ ভারতের জব্বলপুর জেলার অংশীভূত করা হয়৷

### শাসকবর্গ

* ১৮২৬ - ১৮৪৫ : প্রয়াগ দাস
* ১৮৪৫ - ১৮৫৮ : সুর্যু (সূর্য) প্রসাদ

তথ্যসূত্র
---------

1. ↑  *Imperial Gazetteer of India*। **19**। Clarendon Press। ১৯০৮। পৃষ্ঠা 241।
2. 1 2 3 4  David P. Henige (২০০৪)। *Princely States of India: A Guide to Chronology and Rulers*। Orchid Press। পৃষ্ঠা 36। আইএসবিএন 978-974-524-049-0।
পরীক্ষাগারে স্প্রে ড্রায়িং
**স্প্রে ড্রায়িং** হচ্ছে এক ধরনের শুষ্ককরণ প্রক্রিয়া যেখানে তরল বা আংশিক তরল কোন বস্তু থেকে গরম গ্যাসের সাহায্যে পাওডার তৈরি করা হয়। যেসকল বস্তু তাপ সংবেদনশীল তাদের ক্ষেত্রে এই প্রক্রিয়া বেশ কার্যকর। অনেক খাদ্য এবং ওষুধের ক্ষেত্রে এই প্রক্রিয়া অবলম্বন করা হয়। শুষ্ককরণ প্রক্রিয়ায় বাতাসকেই ব্যবহার করা হয়। তবে তরল পদার্থ যদি দাজ্ব্য পদার্থ হয় সেক্ষেত্রে বাতাসের পরিবর্তে নাইট্রোজেন গ্যাস ব্যবহার করা হয়।

প্রতিটি স্প্রে ড্রায়িং যন্ত্রে অটোমাইজার বা স্প্রে নোজল নামে একটি যন্ত্রাংশ থাকে। এর কাজ হচ্ছে তরল পদার্থকে খুব ছোট ছোট ফোঁটায় বের করে দেয়া। অর্থাৎ স্প্রে করা। স্প্রে নোজলের সাহায্যে তরল পদার্থের ফোঁটার আকারও নিয়ন্ত্রণ করা যায়। তবে ভিন্নরকমের নোজলও রয়েছে। তরল পদার্থের ফোঁটার আকার সাধারণত ১০ থেকে ৫০০ মাইক্রো মিটার পর্যন্ত হয়ে থাকে।

সাধারণত সবচেয়ে পরিচিত স্প্রে ড্রায়ার সিংগেল ইফেক্টের হয়ে থাকে। কারণ এখানে বাতাস ঢোকার জন্য মাত্র একটি জায়গায়ই থাকে। বাতাস যেদিক দিয়ে প্রবাহিত হয়, তৈরিকৃত পাওডারগুলোও সেদিকেই প্রবাহিত হয়। তবে এইক্ষেত্রে বাতাসের ধূলিকণা পাওডারের সাথে মিশে যাওয়ার সম্ভাবনা থাকে। এই সমস্যা থেকে বাঁচার জন্য নতুন ধরনের কিছু স্প্রে ড্রায়ার তৈরি করা হয়েছে যেটাকে বলা হয় মাল্টিপল ইফেক্ট স্প্রে ডায়ার।

স্প্রে ড্রায়িং এর ব্যবহার
--------------------------

**খাদ্য:** পাওডার দুধ, কফি, চা, ডিম, শস্য, মশলা, রক্ত, স্টার্চ, ভিটামিন, এনজাইম, পশু খাদ্য

**ওষুধ:** এন্টোবায়োটিক্স, মেডিকেলের সরঞ্জাম,

**ইন্ডাট্রি:** সিরামিক শিল্প, রঙ শিল্প

তথ্যসূত্র
---------

1. ↑  A. S. Mujumdar (২০০৭)। *Handbook of industrial drying*। CRC Press। পৃষ্ঠা 710। আইএসবিএন 978-1-57444-668-5।
2. ↑  "Contract Spray Dryer & Spray Drying Services | Elan"।
3. ↑  Walter R. Niessen (২০০২)। *Combustion and incineration processes*। CRC Press। পৃষ্ঠা 588। আইএসবিএন 978-0-8247-0629-6।
4. ↑  Heuzé V.; Tran G. (২০১৬) [Last updated on March 31, 2016, 10:31]। "Blood meal"। *Feedipedia*। a programme by INRA, CIRAD, AFZ and FAO।
5. ↑  Ting, Jeffrey M.; Porter, William W.; Mecca, Jodi M.; Bates, Frank S.; Reineke, Theresa M. (২০১৮-০১-১০)। "Advances in Polymer Design for Enhancing Oral Drug Solubility and Delivery"। *Bioconjugate Chemistry* (ইংরেজি ভাষায়)। **29** (4): 939–952। আইএসএসএন 1043-1802। ডিওআই:10.1021/acs.bioconjchem.7b00646। পিএমআইডি 29319295।
6. ↑  Ricarte, Ralm G.; Van Zee, Nicholas J.; Li, Ziang; Johnson, Lindsay M.; Lodge, Timothy P.; Hillmyer, Marc A. (২০১৯-০৯-০৫)। "Recent Advances in Understanding the Micro- and Nanoscale Phenomena of Amorphous Solid Dispersions"। *Molecular Pharmaceutics*। **16** (10): 4089–4103। আইএসএসএন 1543-8384। ডিওআই:10.1021/acs.molpharmaceut.9b00601। পিএমআইডি 31487183।
**বিজয়পুর** (ইংরেজি: Bijapur) ভারতের কর্ণাটক রাজ্যের বিজয়পুর জেলার একটি শহর।

বিশ্ব স্বীকৃতি
--------------

অনুমান করা হয় ১৬০০ খ্রিষ্টাব্দ থেকে ১৭০০ খ্রিষ্টাব্দ অব্দি প্রায় দীর্ঘকাল এটি বিশ্বের অন্যতম জনবহুল শহর হিসেবে পরিচিত ছিল। উপমহাদেশীয় অঞ্চলের মধ্যে **আহমেদাবাদ**(গুজরাত সালতানাত এর রাজধানী) ও **বিজাপুর** সবথেকে নগরায়িত বলে সুপরিচিত ছিল।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৬°৫০′ উত্তর ৭৫°৪২′ পূর্ব﻿ / ﻿১৬.৮৩° উত্তর ৭৫.৭° পূর্ব﻿ / 16.83; 75.7। সমুদ্র সমতল হতে এর গড় উচ্চতা হল ৬০৬ মিটার (১৯৮৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বিজাপুর শহরের জনসংখ্যা হল ২৪৫,৯৪৬ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বিজাপুর এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Bijapur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের কর্ণাটক রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণের মাধ্যমে উইকিপিডিয়াকে সাহায্য করতে পারেন।* |
**ময়মনসিংহ থিয়েটার বোমা হামলা** ছিলো চারটি ভিন্ন সিনেমা থিয়েটারে একটি সমন্বিত বোমা হামলা যা ২০০২ সালের ডিসেম্বরে বাংলাদেশের ময়মনসিংহ জেলাশহরে সংগঠিত হয়। এতে ২৭ জন নিহত এবং ২০০ জন আহত হয়েছিলো। এই বোমা হামলাটি চালিয়েছিল জামাত-উল-মুজাহিদীন নামক ধর্মীয় জঙ্গিগোষ্ঠী।

পটভূমি
------

বাংলাদেশের সাতক্ষীরায় একটি সার্কাস ও সিনেমা হলে বোমা হামলার দু'মাস পরে এই আক্রমণটি হয়। অপরাধ দমন বিরোধী অভিযান অপারেশন ক্লিন হার্ট চলাকালে এই হামলা হয়েছিল। অপারেশন কাজে জড়িত সৈন্যরা পরে উদ্ধার ও প্রাথমিক চিকিত্সার কাজে জড়িত হয়। বিস্ফোরণের পরে বাংলাদেশের গাইবান্ধায় একটি বোমা পাওয়া যায়।

আক্রমণ
------

ঈদের ছুটির পরে এই হামলাগুলো হয়েছিল, হামলাগুলোর লক্ষ্য ছিলো দর্শকপূর্ণ চলচ্চিত্র প্রেক্ষাগৃহ (সিনেমা হল)। ২০০২ সালের ৬ ডিসেম্বরে চারটি ভিন্ন প্রেক্ষাগৃহে এক সাথে চারটি বোমা বিস্ফোরণ হয়।

বিচার
-----

২০০৭ সালে, বাংলাদেশ পুলিশ এই অপরাধে তিনজনকে অভিযুক্ত করে। এই সময় তদন্ত থেকে ৪৩ জনের নামও বাদ পড়েছিল যাদের নাম তৎকালীন বিএনপির সরকারে সময় অভিযোগপত্রে যোগ করা হয়েছিল, তারা সেই সময়ের বিরোধী দল বাংলাদেশ আওয়ামীলীগের সদস্য ও সাংবাদিক ছিল। রাজনৈতিক প্রতিহিংসার কারণে তৎকালীন ক্ষমতাসীন বাংলাদেশ জাতীয়তাবাদী দল সরকারের আমলে তাদের এই ৪৩ জনের নাম যুক্ত হয়েছিল বলে দাবি করা হয়। ২০১৭ সালের তথ্যমতে, এই মামলার কোনও রায় হয়নি এবং ক্ষতিগ্রস্থরা কোনও ক্ষতিপূরণ পাননি।

প্রতিক্রিয়া
------------

বাংলাদেশের তৎকালীন প্রধানমন্ত্রী খালেদা জিয়া বিরোধী দল আওয়ামীলীগকে দোষ দিয়েছিলেন এই মর্মে যে সরকারকে অস্থিতিশীল করার জন্য এটি ছিল তাদের (আওয়ামী লিগের) একটি পরিকল্পিত আক্রমণ।

তথ্যসূত্র
---------

1. ↑  Ahsan, Shamim। "The Blame Game Goes on"। *archive.thedailystar.net*। Star Magazine। ১২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৬।
2. ↑  "First mass attack since 2005"। *archive.dhakatribune.com*। Dhaka Tribune। ২৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৬।
3. ↑  "Bombs hit cinemas in Bangladesh"। *news.bbc.co.uk*। BBC NEWS। সংগ্রহের তারিখ ২৭ নভেম্বর ২০১৬।
4. ↑  "3 JMB operatives charged with Mymensingh cinema blasts"। *bdnews24.com*। সংগ্রহের তারিখ ২৭ নভেম্বর ২০১৬।
5. ↑  "3 JMB men charged with Mymensingh cinema blasts"। *thedailystar.net*। The Daily Star। ৯ অক্টোবর ২০০৭। সংগ্রহের তারিখ ২৭ নভেম্বর ২০১৬।
6. ↑  Ahmed, Ilias; Correspondent, Mymensingh; bdnews24.com। "Mymensingh cinema hall bombing: No verdict 15 years on"। *bdnews24.com*। সংগ্রহের তারিখ ২০১৯-০৮-১৭।
7. ↑  "'Students of Madrasa' claim cinema hall blasts"। *zeenews.india.com*। Zee News। ১২ ডিসেম্বর ২০০২। সংগ্রহের তারিখ ২৭ নভেম্বর ২০১৬।
**স্পোর্টিং ক্লাব পর্তুগাল** (পর্তুগিজ উচ্চারণ: [ˈspɔɾtĩɡ(ɨ) ˈkluβ(ɨ) ðɨ puɾtuˈɣaɫ], ইংরেজি: Sporting CP; এছাড়াও **স্পোর্তিং ক্লুবে দে পর্তুগাল** অথবা শুধুমাত্র **স্পোর্টিং সিপি** নামে পরিচিত) হচ্ছে লিসবন ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯০৬ সালের ১লা জুলাই তারিখে প্রতিষ্ঠিত হয়েছে। স্পোর্টিং সিপি তাদের সকল হোম ম্যাচ লিসবনের এস্তাদিও জোসে আলভালাদে-এ খেলে থাকে; যার ধারণক্ষমতা হচ্ছে ৫০,০৯৫। বর্তমানে এই ক্লাবের ম্যানেজারের দায়িত্ব পালন করছেন রুবেন আমোরিম এবং সভাপতির দায়িত্ব পালন করছেন ফ্রেদেরিকো ভারান্দাস। উরুগুয়েয়ীয় রক্ষণভাগের খেলোয়াড় সেবাস্তিয়ান কোয়াতেস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, স্পোর্টিং সিপি এপর্যন্ত ৪৯টি শিরোপা জয়লাভ করেছে; যার মধ্যে ১৮টি প্রিমেইরা লিগা, ১৭টি তাসা দা পর্তুগাল, ২টি তাসা দা লিগা, ৮টি সুপারতাসা কান্দিদো দে অলিভেইরা এবং ৪টি কাম্পেওনাতো দে পর্তুগাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ইউরোপিয়ান কাপ উইনার্স কাপ।

অর্জন
-----

### ঘরোয়া

* **প্রিমেইরা লিগা**

**বিজয়ী (১৮):** ১৯৪০–৪১, ১৯৪৩–৪৪, ১৯৪৬–৪৭, ১৯৪৭–৪৮, ১৯৪৮–৪৯, ১৯৫০–৫১, ১৯৫১–৫২, ১৯৫২–৫৩, ১৯৫৩–৫৪, ১৯৫৭–৫৮, ১৯৬১–৬২, ১৯৬৫–৬৬, ১৯৬৯–৭০, ১৯৭৩–৭৪, ১৯৭৯–৮০, ১৯৮১–৮২, ১৯৯৯–২০০০, ২০০১–০২
* **তাসা দে পর্তুগাল**

**বিজয়ী (১৭):** ১৯৪০–৪১, ১৯৪৪–৪৫, ১৯৪৫–৪৬, ১৯৪৭–৪৮, ১৯৫৩–৫৪, ১৯৬২–৬৩, ১৯৭০–৭১, ১৯৭২–৭৩, ১৯৭৩–৭৪, ১৯৭৭–৭৮, ১৯৮১–৮২, ১৯৯৪–৯৫, ২০০১–০২, ২০০৬–০৭, ২০০৭–০৮, ২০১৪–১৫, ২০১৮–১৯
* **তাসা দা লিগা**

**বিজয়ী (২):** ২০১৭–১৮, ২০১৮–১৯
* **সুপারতাসা কান্দিদো দে অলিভেইরা**

**বিজয়ী (৮):** ১৯৮২, ১৯৮৭, ১৯৯৫, ২০০০, ২০০২, ২০০৭, ২০০৮, ২০১৫
* **কাম্পেওনাতো দে পর্তুগাল**

**বিজয়ী (৪):** ১৯২২–২৩, ১৯৩৩–৩৪, ১৯৩৫–৩৬, ১৯৩৭–৩৮
### ইউরোপীয়

* **ইউরোপিয়ান কাপ উইনার্স কাপ**

**বিজয়ী (১):** ১৯৬৩–৬৪

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ৭ জুলাই ২০২০।
2. ↑  "ম্যানেজার এবং অন্যান্য কর্মকর্তা"। *ট্রান্সফারমার্কেট*। সংগ্রহের তারিখ ৭ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ৭ জুলাই ২০২০।
4. ↑  "স্পোর্টিং সিপি: বর্তমান দল"। *ট্রান্সফারমার্কেট*। সংগ্রহের তারিখ ৭ জুলাই ২০২০।
5. 1 2 3  "স্পোর্টিং সিপি – উয়েফা.কম"। *উয়েফা*। সংগ্রহের তারিখ ৭ জুলাই ২০২০।

বহিঃসংযোগ
---------


উইকিমিডিয়া কমন্সে **স্পোর্টিং সিপি** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (পর্তুগিজ)
* উয়েফা.কমে স্পোর্টিং সিপি (ইংরেজি)

টেমপ্লেট:স্পোর্টিং সিপি
টেমপ্লেট:প্রিমেইরা লিগা

প্রবেশদ্বার: ফুটবল
**নারায়ন সেন** (১৯১২―৮.০৯.১৯৫৬) একজন বাঙালী সশস্ত্র বিপ্লববাদী। তার জন্ম ব্রিটিশ ভারতের বর্তমানের বাংলাদেশের বগুড়া জেলায়। তার পিতার নাম সুরেশচরন সেন।

শিক্ষা
------

ম্যাট্রিক পাশ করে চট্টগ্রামে মাতুলগৃহে আসেন। সেসময় চট্টগ্রামে মাস্টারদা সূর্যসেনের নেতৃত্বে বিপ্লবী আন্দোলনের ঢেউ তাকে নাড়া দেয়। চট্টগ্রাম কলেজে দ্বিতীয় বার্ষিক শ্রেনীতে পড়ার সময়ে বিপ্লবী দলে যোগদান।

চট্টগ্রাম যুববিদ্রোহে
---------------------

১৮ এপ্রিল ১৯৩০ ঐতিহাসিক অস্ত্রাগার লুন্ঠনে যোগ দেন এবং তারপর অন্যান্য বন্ধুদের সাথে পাহাড় জংগলে প্রায় অনাহারে, অনিদ্রায় আত্মগোপন করে ছিলেন চারদিন। ২২ শে এপ্রিল জালালাবাদ পাহাড়ের যুদ্ধে অংশগ্রহণ করেন এবং পরে মাস্টারদার নির্দেশে বাংলাদেশ ত্যাগ করে পলায়ন করেন। আত্মগোপনের পর্যায়ে ঢাকা, মুজফফরপুর, বেনারস বিভিন্ন অঞ্চলে দীর্ঘদিন লুকিয়ে থেকেছেন। পুলিশ সেই আমলে তার নামে ৫০০ টাকা পুরস্কার ঘোষণা করলেও কখোনো ধরতে পারেনি।

কলকাতা প্রত্যাবর্তন
-------------------

দীর্ঘ আঠারো বছর বিভিন্ন বেশে, বিভিন্ন নামে আত্মগোপন করা নারায়ন সেন কলকাতায় ফিরে 'অনাথ রায়' নামে প্রকাশ্যেই বসবাস করেছেন। তার আসল নাম কেউ জানতে পারেনি। এই পলাতক বিপ্লবী ১২ জানুয়ারি ১৯৪৮ সালে মাস্টারদার মৃত্যুবার্ষিকীতে স্বনামে আত্মপ্রকাশ করেন।

মৃত্যু
------

৮ সেপ্টেম্বর, ১৯৫৬ সালে মারা যান বিপ্লবী নারায়ন সেন।

তথ্যসূত্র
---------

1. 1 2 3  সুবোধচন্দ্র সেনগুপ্ত ও অঞ্জলি বসু সম্পাদিত, প্রথম খন্ড (২০০২)। *বাঙালি সংসদ চরিতাভিধান*। কলকাতা: সাহিত্য সংসদ। পৃষ্ঠা ২৫৯।
2. ↑  Manoshi Bhattacharya (২০১৪)। *Eye of the Tiger- Chitagong*। Harpercollins publishers।